钦定古今图书集成/方舆汇编/边裔典/第040卷 > 苍霞草 > 《议倭》唐·顺之
## 钦定古今图书集成/方舆汇编/边裔典/第040卷 > 苍霞草 > 《议倭》唐·顺之

宣谕日本、浙江军门，常请命遣使矣，竟不能尽得其
要领。使者坐罪，而其事遂罢。尝考《平倭略》所载，洪武、
永乐间遣使日本者，不一而足。高皇帝又尝与刘基
议，以倭国重佛，特遣僧往谕。古之王者，于四裔之不
贡不臣，则有威让之令，文告之辞，兵交使在其间，以
深得敌情，而处之切中其机也。然自叶宗满之坐重
罪而逋逃欲自归者，不免自疑。自蒋洲之得罪，而人
以“使绝域”为讳。或宜减叶宗满之罪，以示信于逋逃
之徒；宽蒋洲之狱，以留使绝域诇敌情之一路。